stanford-oval/wikipedia huggingface dataset:
Algerian mielenosoitukset 2019

Mielenosoittajia Algeriassa 2019
Algerialaisia mielenosoittajia 2019
Algerian mielenosoitukset syttyivät helmikuussa vuonna 2019. Niiden syynä oli silloisen presidentin Abdelaziz Bouteflikan päätös asettua viidennelle kaudelle maan johdossa. Bouteflika oli johtanut maata vuodesta 1999 asti, jolloin hän lupasi viedä loppuun rauhanprosessin ja päättää verisen sisällissodan. Mielenosoituksia järjestettiin jo vuonna 2014 hänen ollessa ehdolla. Bouteflika sairasteli paljon eikä juurikaan esiintynyt julkisuudessa 2010-luvulla. Viikkoja kestäneiden mielenosoitusten jälkeen Bouteflika erosi ja valta siirtyi väliaikaishallinnolle. Presidentinvaalit järjestettiin samana vuonna ja uudeksi presidentiksi nousi Abdelmadjid Tebboune. Presidentti Bouteflika lähipiireineen siirrettiin sivuun. Vaaleja kuitenkin boikotoitiin laajalti. Kriitikot huomauttivat, että ehdokkaina oli pääasiassa vanhan hallinnon edustajia ja armeija vaikutti edelleen taustalla. Tebboune pyrki esiintymään osana mielenosoitusliikehdintää.
Presidentti Tebboune vapautti joitakin poliittisia vankeja hyväntahdon eleenä. Mielenosoitusliikehdintä (jota on kutsuttu myös ”Hirak-liikkeeksi”) jatkui silti edelleen. Mielenosoitukset olivat suurimmaksi osin rauhanomaisia. Poliisi kohdisti väkivaltaa mielenosoittajiin useaan otteeseen ja useita pidätettiin. Vuonna 2020 järjestettiin kansanäänestys uudistuksista, joissa esimerkiksi luvattiin rajoittaa presidentin valtakausia. Äänestysprosentti pysyi edelleen hyvin alhaisena. Vuonna 2020 hallinto kielsi julkiset kokoontumiset (käyttäen koronarajoituksia syynä), kiristi sensuuria ja esti pääsyn joillekin internetsivuille. Algerian johtoa ja armeijaa kritisoineet joutuivat vankilaan. Vankilassa on edelleen useita ihmisiä, jotka ovat pitkään joutuneet odottamaan oikeudenkäyntiä.
Protestit käynnistyivät uudelleen vuonna 2021. Tyytymättömyyden taustalla oli halu päästä eroon vanhan järjestelmä edustajista, joita pidetään autoritäärisinä ja korruptoituneina. Presidentti Tebbounea on laajalti pidetty vain vanhan hallinnon tuoreempina kasvoina. Myös heikentynyt talous ja laaja työttömyys on herättänyt tyytymättömyyttä. Vuonna 2021 Algeriassa pidettiin parlamenttivaalit. Niissä voiton saavuttivat esimerkiksi perinteisempi, nationalistinen FLN ja islamilaista demokratiaa ajava MSP. Äänestysprosentti oli 30%. Vaalit nähtiin aiempien tapaan maan johdon näytösvaaleina ilman todellisia vaihtoehtoja. Mielenosoittajat kehottivat boikotoimaan parlamenttivaaleja. Mielenosoitusliikehdintä on sittemmin hiljentynyt hallinnon sortotoimien ja sisäisen jakaannuksen myötä.
Antti Penttilä (lääkäri)

Antti Penttilä (s. 1939) on suomalainen lääkäri. Hän on ollut Helsingin yliopiston oikeuslääketieteen professori vuodesta 1990. Hän oli oikeuslääketieteen dosentti 1976–1983. Hänen tutkimuskohteitaan ovat olleet oikeuslääketiede, alkohologia ja kudoskemia.
Daihatsu Charade

Daihatsu Charade on japanilaisen Daihatsun pikkuautomalli, jota valmistettiin 1977−2000. Charadea edelsi Daihatsu Consorte ja sen korvasi Sirion. Mallia tehtiin neljää eri sukupolvea, joita kaikkia tuotiin myös Suomeen: viimeistä sukupolvea tosin vain muutamia kappaleita aivan valmistuksen loppupäästä, kun merkin maahantuonti alkoi uudestaan sen päätyttyä laman seurauksena 1993.
FAW Tianjin valmisti kolmannen sukupolven Charadea lisenssillä Kiinassa 1988−2009 asti nimellä Xiali. Xialia on myyty yli puolitoista miljoonaa kappaletta. Myös Geely Automobilen mallit HQ, MR ja PU perustuvat pitkälti G100-Charadeen, ja niitä on valmistettu vuodesta 1998 näihin päiviin asti.
Ensimmäinen sukupolvi (G10, G20; 1977–1983)

| Daihatsu Charade G10, G20 |
| --- | --- |

Valmistustiedot
Valmistusmaa:  Japani
Valmistusvuodet:  1977–1983
Tuotantomäärä:  89 792
Korimalli:  3- ja 5-ovinen hatchback
Luokka:  pikkuauto
Tekniset tiedot
Henkilöluku:  4
Moottori:  3-sylinterinen rivimoottori
Iskutilavuus:  0,85–1,0 l
Teho:  41 - 54 hv
Polttoaine:  bensiini
Vetotapa:  etuveto
Vaihteisto:  2-portainen automaatti, 4- ja 5-portaiset käsivalintaiset
Mitat
Massa:  740 kg
Pituus:  3480 mm
Akseliväli:  2300 mm
Leveys:  1510 mm
Korkeus:  1345 mm
SOK:n omistama Peugeot-maahantuoja Maan Auto Oy aloitti Daihatsun edustuksen Suomessa Charade-mallilla vuoden 1981 keväällä. Tuonnin alkaessa malli oli siis jo kolme vuotta vanha, mutta se oli toisaalta ollut hyvin suosittu Japanin markkinoilla ja valittu siellä myös vuoden autoksi 1979. Korimalleja oli kahta erilaista, joista 5-ovinen oli selkeästi perusmalli, ja erikoisella, pyöreällä C-pilarin "oopperaikkunalla" varustettu 3-ovinen omanlaisensa erikoisuus. Suomen tuontiohjelmaan kolmiovinen ei kuulunut.
Suomen-versioissa molempia liikutti sama kolmisylinterinen ja yksilitrainen bensiinimoottori, joka tuotti 56 hevosvoimaa pyörimisnopeudella 5600 kierrosta minuutissa. Sittemmin, 2010-luvulla, kolmisylinteriset moottorit ovat yleistyneet pikkuautojen voimanlähteinä, mutta 1970-luvun lopussa niitä ei juuri tavattu. Daihatsun tapauksessa ratkaisuun päädyttiin suunnittelun tavoitteista johtuen: haluttiin noin 1000 kuutiosenttimetrin moottori, jonka iskusuhde on noin 1. Nelisylinterisessä tämä olisi johtanut ahtaisiin palotiloihin ja siten heikompaan hyötysuhteeseen. Kolmisylinterisyydellä saatiin suuremmat sylinterit sekä pienempi moottorilohko. Kolmisylinteriselle moottorille tyypillinen epätasainen käynti tasattiin kampiakseliin nähden vastakkaiseen suuntaan pyörivällä tasapainotusakselilla.
Ensimmäinen sukupolvi (G10, G20; 1977–1983) > Suomen lehdissä

Tekniikan Maailma koeajoi Charaden tuoreeltaan 1981. Koeajossa kiitettiin pientä kulutusta, hyvää ohjaustuntumaa ja herkkäliikkeistä vaihteistoa. Moitteita annettiin ryypyn merkkivalon puuttumisesta, vähäisestä pääntilasta takamatkustajille sekä herkästi likaantuvasta takalasista. Kaikkiaan autoa pidettiin näppärän kokoisena, toimivuudeltaan hyvänä ja vaihtoehtona varteenotettavana.
30 tuhannen kilometrin kestotestissään Tuulilasi piti Charadea "mekaniikaltaan hyvin tehtynä", mutta sisustuksen laatu sai moitteet. Daihatsun 40 980 markan hintaa pidettiin melko hintavana kokoiseksensa; Charade oli näinä vuosina lyhyin Suomessa myytävä uusi auto, ja vain muutaman tuhannen markan lisäpanostuksella sai jo esimerkiksi merkittävästi tilavamman, viisipaikkaisen Talbot Horizonin.
Toinen sukupolvi (G11; 1983–1987)

| Daihatsu Charade G11 |
| --- | --- |

Valmistustiedot
Valmistusmaa:  Japani
Valmistusvuodet:  1983–1987
Korimalli:  3- ja 5-ovinen hatchback, 4-ovinen sedan
Luokka:  pikkuauto
Tekniset tiedot
Henkilöluku:  5
Moottori:  3-sylinterinen rivimoottori
Iskutilavuus:  0,85–1,0 l
Teho:  52–101 hv
Vetotapa:  etuveto
Vaihteisto:  3-portainen automaatti, 4- ja 5-portaiset käsivalintaiset
Mitat
Massa:  720 kg
Pituus:  3550 mm
Akseliväli:  2320 mm
Leveys:  1550 mm
Korkeus:  1395 mm
Ensimmäinen sukupolvi ehti olla Suomessa myynnissä vain kaksi vuotta, kun uudistunut malli esiteltiin. Näkyvin muutos edeltäjään oli uudistettu ulkonäkö kasvaneine ulkomittoineen: pituutta tuli lisää 60 mm, korkeutta 40 mm ja akseliväliäkin 20 mm. Näin ollen tilavampi G11 myös rekisteröitiin viidelle matkustajalle.
Koeajossaan Tekniikan Maailma kiitti reipasta suorituskykyä, luokassaan runsaita sisätiloja sekä vaihteiston toimintaa ja sen neljän välityksen soveltuvuutta taajama-ajoon. Moitteita taasen tuli meluisuudesta, tehottomista jarruista ja takajousituksen heikosta kuormankantokyvystä. Pikkuautovertailussa Charadea pidettiin nopeasti reagoivan ohjauksensa ja "ärhäkästi muristen kiihtyvän moottorinsa" vuoksi mikroautomaisena kulkineena, joka "houkuttelee kuljettajansa helposti urheilullisiin ajosuorituksiin".  Talviautoksi G11 soveltui huonosti, mikä haittasi Suomessa sekä myyntiä että säilyvyyttä myöhemmille sukupolville: kylmäkäynnistyvyyden ja lämmityslaitteen osalta ajoneuvo ei täyttänyt "edes kohtuullisina pidettäviä edellytyksiä".
Ulkomuotoa päivitettiin hiukan nykyaikaisemmaksi 1985. Samalla moottorivalikoimaan tuli myös uutuutena turboahdettu versio kolmisylinterisestä dieselmoottorista. Samana vuonna esiteltiin myös 54kW Charade 926 Turbo ja 88kW 926R, molemmat litran bensaturboja.. Alle litran iskutilavuudella diesel-Daihatsu oli aikanaan ainoa ensimmäisen veroluokan dieselauto Suomessa. Turboversion ECE-normin mukainen maantiekulutus oli vain 3,6 litraa sadalle kilometrille, mutta varsinkin turbodieselin lisähinta bensiiniversioon nähden (69 900 markkaa vs. 42 900 mk) oli useimmille liikaa.
Kolmas sukupolvi (G100 ja G102; 1987–1993)

| Daihatsu Charade G100, G102 |
| --- | --- |

Valmistustiedot
Valmistusmaa:  Japani
Valmistaja:  Daihatsu
Valmistusvuodet:  1987–1993
Korimalli:  3- ja 5-ovinen hatchback, 4-ovinen sedan
Luokka:  pikkuauto
Muotoilija:  Hiroshi Aoki & Hideyuki Ueda
Tekniset tiedot
Henkilöluku:  5
Moottori:  3- tai 4-sylinterinen rivimoottori
Iskutilavuus:  1,0–1,3 l
Teho:  52–101 hv
Vetotapa:  etu- tai neliveto
Vaihteisto:  3-portainen automaatti, 4- ja 5-portaiset käsivalintaiset
Mitat
Massa:  740–760 kg
Pituus:  3610–3995 mm
Akseliväli:  2340 mm
Leveys:  1615 mm
Korkeus:  1385 mm
Charade uusittiin lähes kokonaan mallivuodelle 1987. Uudet, pyöristyneet linjat olivat muotoilupäällikkö Hiroshi Aokin ja Hideyuki Uedan käsialaa. Aluksi Suomen myyntimallistossa oli tarjolla vain 3- ja 5-oviset pystyperäiset mallit, joita täydentämään tuli 4-ovinen porrasperä 1990. Japanissa 315 mm pystyperäistä pidempi konttikoppa oli lisätty mallistoon jo vuotta aiemmin.
Alustarakenteen osalta etupään joustintukijousitus oli jo 80-luvun loppupuoliskolla pikkuautoluokan tyypillisin ratkaisu, mutta takapään toteuttaminen samalla tavalla (ja siten saavutettu joka pyörän erillisjousitus) oli tavanomaista lähinnä urheilullisemmissa pikkuautoissa ja suuremman kokoluokan kulkineissa.
Kolmas sukupolvi (G100 ja G102; 1987–1993) > Moottorit

Yleisestä linjasta poikkeava oli myös Maanteho Oy:n tarjoama moottorivalikoima, joka koostui kahdesta kolmisylinterisestä bensiinimoottorista, joiden molempien tilavuus oli 993 cm3. TS- ja CS-varustelutasojen yhteydessä moottori oli 52-hevosvoimainen, mutta GTti-erikoismallissa samasta voimanlähteestä otettiin välijäähdytetyn turbon, polttoaineen suorasuihkutuksen ja neliventtiilitekniikan avulla 101 hevosvoimaa.
1989 kolmisylinteristen mallien oheen esiteltiin nelisylinterinen, 1,3-litrainen bensiinimoottori. Kannessa oli 16 venttiiliä, ja polttoainetta koneeseen suihkutettiin sähköisesti ohjatulla Nippondenso EFI-ruiskulla. Koska mukana oli myös kärjetön sytytys ja kolmitoimikatalysaattori, saatettiin puhua kokoluokassaan jo hyvin modernista voimalinjasta. Moottorin tehokkuus (90 hv), laaja vääntöalue ja tasainen toiminta tekivät Charadesta huomattavan helpon ja ripeän ajettavan. Toisaalta varustelu pysyi moottorin uusimisesta huolimatta varsin askeettisena.
Kolmas sukupolvi (G100 ja G102; 1987–1993) > Arvostelumenestys

Suomen markkinoilla kolmannen sukupolven Charade oli eräänlainen väliinputoaja. Erityisesti tämä korostui porrasperäisessä mallissa, joka oli kuin "pesussa kutistunut perheauto"; se ei pystynyt riittävästi erottumaan ulkonäöllään tai tuoteprofiilillaan vahvojen japanilaisisten Toyotan, Nissanin ja Mazdan joukossa, mutta eurooppalaisten autojen ystävät luokittelivat sen mielessään vain tyypilliseksi japanilaisautoksi. Hinnaltaan kolmisylinteriset perusmallit (TS 56 800 markkaa, viisivaihteinen ja -ovinen CS 64 800 mk vuonna 1988) olivat muutaman tuhannen markan verran kilpailijoitaan huokeampia, kun taasen 1,3-litraiset olivat jo modernin moottoritekniikkansa vuoksi kilpailijoitansa kalliimpia (75 900 mk vuonna 1990).
Koeajoartikkelit ja pikkuautovertailut antoivat keskenään hyvin samansuuntaisia arvioita. Tarkkaa ohjausta kehuttiin, joskin uraherkkyyttä pidettiin pienenä ongelmana. Alustan ja jousituksen ominaisuuksia pidettiin yleisesti erinomaisina, kunhan tie vain on kestopäällysteinen ja riittävän sileä; kova ja lyhytjoustoinen jousitus välittää tien pinnankarheudenkin kuljettajan takamukseen ja sormenpäihin. Pikkuautovertailunsa loppuarvostelussa Tekniikan Maailma pitikin Charade 1,3i TS -mallia joukon "rata-automaisimpana": moottori on "väkivahva" ja suorituskyky "melkoinen", mutta alusta on kivikova, varustelu karua ja äänieristys heikko. Askeettisesta varustuksesta huomioitiin erityisesti takalasinpyyhkimen, tuulilasinpyyhkimen tihkukytkimen ja istuimenlämmittimien puute, vain ulkoa avaimella aukeava polttonestesäiliö ja takakontti, sekä ulkopeilit, joita voi säätää vain auton ulkopuolelta hylsyavaimen avulla. Pienemmällä, kolmesylinterisellä moottorilla varustettuja malleja pidettiin yllättävän pystyvinä, säästäväisinä, ja omaleimaisessa käyntiäänessä kuultiin Porschenkin kaikuja.
Pienten urheiluautojen vertailussa litrainen Charade GTti näytti suorituskyvyllään pitkää nenää kilpailijoilleen, joiden konehuoneessa oli yli puolta suurempia, 1,6-litraisia moottoreita. 50 tuhannen kilometrin kestotestin loppuraportissa Tekniikan Maailma toteaa GTti:n jakavan koekäyttäjien mielipiteet voimakkaasti ja arvioi sen olevan auto, jonka hankkimista "tuskin kukaan ajatteleekaan ajaakseen [sillä] normaalin pikkuauton tapaan".
Kolmiovinen Charade oopperaikkunoineen
Antti Peura

| Henkilötiedot |
| --- | --- | --- | --- |
Syntymäaika: 27. joulukuuta 1984 (ikä 39)
Syntymäpaikka: Rovaniemi, Suomi
Pelipaikka: laitapuolustaja
Pituus: 174 cm
Junioriseurat
1996–2003: RoPS
Seurat
| Vuodet | Seura | O | (M) |
| 2004–2008 | RoPS | 76 | (14) |
| 2008 | → RoPS Farmi | 2 | (0) |
| 2008 | → Santa Claus (laina) | 3 | (5) |
| 2009 | FC YPA | 23 | (7) |
| 2010–2011 | Santa Claus | 44 | (12) |
| 2011 | → RoPS (laina) | 3 | (0) |
| 2012–2014 | RoPS | 61 | (0) |
| 2015–2016 | AC Oulu | 23 | (0) |
| Yhteensä | Yhteensä | 235 | (38) |
 Seurajoukkueuran tilastot kattavat vain kansalliset sarjat, päivitetty 13. elokuuta 2019.
Antti Peura (s. 27. joulukuuta 1984 Rovaniemi) on suomalainen entinen jalkapalloilija, joka edusti viimeisenä seuranaan Ykkösessä pelaavaa AC Oulua. Hän pelasi vasempana laitapuolustajana ja laitahyökkääjänä, mutta kykeni myös pelaamaan oikealla puolella.
Peura on Rovaniemen Palloseuran kasvatti ja debytoi seuran edustusjoukkueessa kaudella 2004. Kaudella 2006 hän teki Ykkösessä kahdeksan maalia olleen näin joukkueen paras maalintekijä yhdessä Zeddy Sailetin kanssa. Kesken kauden 2008 Peura siirtyi RoPS:sta FC Santa Clausiin. Kaudeksi 2009 hän siirtyi Kakkosessa pelanneen FC YPA:n riveihin.
Tammikuussa 2010 hän teki sopimuksen FC Santa Clausin kanssa.
Peura ilmoitti lopettavansa uransa joulukuussa 2016. Syynä oli saman vuoden keväällä harjoitusottelussa sattunut ristisidevamma, vamma esti pelaamisen koko kauden ajan.
Antti Piimänen

Antti Piimänen (1712 Längelmäki – 16. lokakuuta 1775 Turku) oli suomalainen kirkonrakentaja ja kirvesmies, joka kehitti lounaissuomalaisen pitkäkirkkotyypin.
Piimäsen vanhemmat olivat talollinen Heikki Heikinpoika ja Kaisa Järvi. Piimäsen puoliso vuodesta 1737 oli Anna Yrjöntytär (k. 1785), myös heidän poikansa Mikael Piimänen oli kirkonrakentaja. Piimänen tuli vuonna 1727 kirvesmieheksi Turkuun ja eteni ammattikunnan vanhimmaksi, joka muun muassa valvoi Turun tuomiokirkon rakennusasioita. Hän rakensi itse sekä puu- että kivikirkkoja.
Vuonna 1772 valmistunut Piimäsen rakentama Vihdin kirkko on kokenut kovia, salama poltti sen kaikki puuosat vieläpä kahdesti. Kirkon ulkonäköä on muutettu kahdessa jälleenrakennuksessa ja 1920-luvun laajassa peruskorjauksessa. Kirkon pohjamuoto ja tiiliseinät ovat Piimäsen jäljiltä.
Piimäsen suunnittelemia tai rakentamia kirkkoja ja kellotapuleita ovat:
Dragsfjärdin kirkko, 1753–1755
Kangasalan kirkko, 1767, torni 1776 (torni kaatui 1782, uusittiin 1800)
Kumlingen kirkon kellotapuli, 1767
Kökarin kirkko, 1769–1784 (valmistui Piimäsen jo kuoltua)
Längelmäen kirkko, 1770–1772
Marttilan kirkko, 1765
Ruoveden kirkon kellotapuli, 1772
Säkylän kirkko, 1776
Vihdin kirkko, 1772
Australian avoin tennisturnaus 2019 – naisten kaksinpeli

| Australian avoin tennisturnaus 2019 |
| --- | --- | --- | --- | --- | --- | --- | --- | --- | --- | --- |
| Mestari : |   |  Naomi Ōsaka |  Naomi Ōsaka |  Naomi Ōsaka |  Naomi Ōsaka |  Naomi Ōsaka |  Naomi Ōsaka |  Naomi Ōsaka |  Naomi Ōsaka |  Naomi Ōsaka |
| Loppuottelija: |   |  Petra Kvitová |  Petra Kvitová |  Petra Kvitová |  Petra Kvitová |  Petra Kvitová |  Petra Kvitová |  Petra Kvitová |  Petra Kvitová |  Petra Kvitová |
| Lopputulos: |   | 7–6(7–2), 5–7, 6–4 | 7–6(7–2), 5–7, 6–4 | 7–6(7–2), 5–7, 6–4 | 7–6(7–2), 5–7, 6–4 | 7–6(7–2), 5–7, 6–4 | 7–6(7–2), 5–7, 6–4 | 7–6(7–2), 5–7, 6–4 | 7–6(7–2), 5–7, 6–4 | 7–6(7–2), 5–7, 6–4 |
Kilpailut
| Kaksinpelit |   | miehet |   | naiset |   |   |   | pojat |   | tytöt |
| Nelinpelit |   | miehet |   | naiset |   | seka |   | pojat |   | tytöt |
← 2018 Australian avoin tennisturnaus 2020 →
Naomi Ōsaka voitti turnauksen päihittämällä Petra Kvitován loppuottelussa.
Sijoitetut pelaajat

Simona Halep (4. kierros)
Angelique Kerber (4. kierros)
Caroline Wozniacki (3. kierros)
Naomi Ōsaka (mestari)
Sloane Stephens (4. kierros)
Elina Svitolina (puolivälierät)
Karolína Plíšková (välierät)
Petra Kvitová (loppuottelu)
Kiki Bertens (2. kierros)
Darja Kasatkina (1. kierros)
Aryna Sabalenka (3. kierros)
Elise Mertens (3. kierros)
Anastasija Sevastova (4. kierros)
Julia Görges (1. kierros)
Ashleigh Barty (puolivälierät)
Serena Williams (puolivälierät)
Madison Keys (4. kierros)
Garbiñe Muguruza (4. kierros)
Caroline Garcia (3. kierros)
Anett Kontaveit (2. kierros)
Wang Qiang (3. kierros)
Jeļena Ostapenko (1. kierros)
Carla Suárez Navarro (2. kierros)
Lesja Tsurenko (2. kierros)
Mihaela Buzărnescu (1. kierros)
Dominika Cibulková (1. kierros)
Camila Giorgi (3. kierros)
Hsieh Su-wei (3. kierros)
Donna Vekić (2. kierros)
Marija Šarapova (4. kierros)
Petra Martić (3. kierros)
Barbora Strýcová (1. kierros)
Kaavio > Avain

| 0 | 1 | 2 | 3 |
| --- | --- | --- | --- |
|  Q = karsija  WC = villi kortti  LL = Lucky loser  |  Alt = Alternate  SE = erikoisvapautus  PR = suojattu ranking  |  w/o = luovutus ennen ottelun alkamista  r = keskeytys  d = hylkäys  |  ITF = ITF-paikka  JE = junioripaikka  |
Kaavio > Loppukierrokset

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät | Puolivälierät | Puolivälierät | Puolivälierät |  |  | Välierät | Välierät | Välierät | Välierät | Välierät |  |  | Loppuottelu | Loppuottelu | Loppuottelu | Loppuottelu | Loppuottelu |
 
|   | 16 |   Serena Williams | 4 | 6 | 5 |   |  |  |  |  |  |  |  |  |  |  |  |  |  |
|  | 7 |   Karolína Plíšková | 6 | 4 | 7 |   |  |  |  |  |  |  |  |  |  |  |  |  |  |
|  | 7 |   Karolína Plíšková | 6 | 4 | 7 |   |   | 7 |   Karolína Plíšková | 2 | 6 | 4 |   |  |  |  |  |  |  |
|  |  |  |  |  |  |   |   | 7 |   Karolína Plíšková | 2 | 6 | 4 |   |  |  |  |  |  |  |
|  |  |  |  |  |  |   |   | 4 |   Naomi Ōsaka | 6 | 4 | 6 |   |  |  |  |  |  |  |
|  | 4 |   Naomi Ōsaka | 6 | 6 |  |   |   | 4 |   Naomi Ōsaka | 6 | 4 | 6 |   |  |  |  |  |  |  |
|  | 4 |   Naomi Ōsaka | 6 | 6 |  |   |  |  |  |  |  |  |   |  |  |  |  |  |  |
|   | 6 |   Elina Svitolina | 4 | 1 |  |   |  |  |  |  |  |  |   |  |  |  |  |  |  |
|  |  |   |   |   |   |   |   |   |   |   |   |   |   |   | 4 |   Naomi Ōsaka | 77 | 5 | 6 |
|  |  |   |   |   |   |   |   |   |   |   |   |   |   |   | 8 |   Petra Kvitová | 62 | 7 | 4 |
|   | 8 |   Petra Kvitová | 6 | 6 |  |   |  |  |  |  |  |  |   |  |  |  |  |  |  |
|  | 15 |   Ashleigh Barty | 1 | 4 |  |   |  |  |  |  |  |  |   |  |  |  |  |  |  |
|  | 15 |   Ashleigh Barty | 1 | 4 |  |   |  | 8 |   Petra Kvitová | 77 | 6 |  |   |  |  |  |  |  |  |
|  |  |  |  |  |  |   |  | 8 |   Petra Kvitová | 77 | 6 |  |   |  |  |  |  |  |  |
|  |  |  |  |  |  |   |   |   |   Danielle Collins | 62 | 0 |  |   |  |  |  |  |  |  |
|  |   |   Anastasija Pavljutšenkova | 6 | 5 | 1 |   |   |   |   Danielle Collins | 62 | 0 |  |   |  |  |  |  |  |  |
|  |   |   Anastasija Pavljutšenkova | 6 | 5 | 1 |   |  |  |  |  |  |  |  |  |  |  |  |  |  |
|   |   |   Danielle Collins | 2 | 7 | 6 |   |  |  |  |  |  |  |  |  |  |  |  |  |  |
Kaavio > Kaavion yläosa > Lohko 1

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. kierros | 1. kierros | 1. kierros | 1. kierros | 1. kierros |   |   | 2. kierros | 2. kierros | 2. kierros | 2. kierros | 2. kierros |   |   | 3. kierros | 3. kierros | 3. kierros | 3. kierros | 3. kierros |   |   | 4. kierros | 4. kierros | 4. kierros | 4. kierros | 4. kierros |

| 1 |   S Halep | 62 | 6 | 6 |   |  |  |  |  |  |  |  |  |  |  |  |  |  |  |  |  |  |  |  |  |
|  |   K Kanepi | 77 | 4 | 2 |   |   | 1 |   S Halep | 6 | 65 | 6 |   |  |  |  |  |  |  |  |  |  |  |  |  |  |
|  |   S Kenin | 6 | 3 | 7 |   |   |  |   S Kenin | 3 | 77 | 4 |   |  |  |  |  |  |  |  |  |  |  |  |  |  |
| Q |   V Kudermetova | 3 | 6 | 5 |   |   |   |   |   |   |   |   |   | 1 |   S Halep | 6 | 6 |  |   |  |  |  |  |  |  |
|  |   A Cornet | 6 | 6 |  |   |   |   |   |   |   |   |   |   |  |   V Williams | 2 | 3 |  |   |  |  |  |  |  |  |
|  |   L Arruabarrena | 2 | 2 |  |   |   |  |   A Cornet | 3 | 6 | 0 |   |  |  |  |  |  |  |   |  |  |  |  |  |  |
|  |   V Williams | 63 | 77 | 6 |   |   |  |   V Williams | 6 | 4 | 6 |   |  |  |  |  |  |  |   |  |  |  |  |  |  |
| 25 |   M Buzărnescu | 77 | 63 | 2 |   |   |   |   |   |   |   |   |   |   |   |   |   |   |   |   | 1 |   S Halep | 1 | 6 | 4 |
| 23 |   C Suárez Navarro | 7 | 6 |  |   |   |   |   |   |   |   |   |   |   |   |   |   |   |   |   | 16 |   S Williams | 6 | 4 | 6 |
| WC |   C Burel | 5 | 2 |  |   |   | 23 |   C Suárez Navarro | 3 | 6 | 1 |   |  |  |  |  |  |  |   |  |  |  |  |  |  |
|  |   S Stosur | 5 | 2 |  |   |   |  |   D Jastremska | 6 | 3 | 6 |   |  |  |  |  |  |  |   |  |  |  |  |  |  |
|  |   D Jastremska | 7 | 6 |  |   |   |   |   |   |   |   |   |   |  |   D Jastremska | 2 | 1 |  |   |  |  |  |  |  |  |
|  |   E Bouchard | 6 | 6 |  |   |   |   |   |   |   |   |   |   | 16 |   S Williams | 6 | 6 |  |   |  |  |  |  |  |  |
| WC |   S Peng | 2 | 1 |  |   |   |  |   E Bouchard | 2 | 2 |  |   |  |  |  |  |  |  |  |  |  |  |  |  |  |
|  |   T Maria | 0 | 2 |  |   |   | 16 |   S Williams | 6 | 6 |  |   |  |  |  |  |  |  |  |  |  |  |  |  |  |
| 16 |   S Williams | 6 | 6 |  |   |  |  |  |  |  |  |  |  |  |  |  |  |  |  |  |  |  |  |  |  |